उदयपुर । देशकै ठूलो र सरकारी स्वामित्वमा रहेको जलजलेस्थित उदयपुर सिमेन्ट उद्योगले ३ महिनाभित्र ५० करोड मूल्यको सिमेन्ट बिक्री गरेको छ ।
साउनको पहिलो हप्तादेखि हालसम्म उद्योगले ६ लाख २० हजार बोरा सिमेन्ट बिक्री गरेको र यो अहिलेसम्मकै अत्यधिक सिमेन्ट बिक्री गर्न सफल भएको उद्योगका महाप्रबन्धक सुरेन्द्र पौडेलले बताउनुभयो ।
उद्योगबाट उत्पादित गैँडाछाप सिमेन्टको मूल्य प्रतिबोरा ८२९ रहेको छ । उद्योगले दैनिक ६०० मेट्रिक टन सिमेन्ट उत्पादन गर्दै आएको महाप्रबन्धक पौडेलले बताउनुभयो ।